
Nr.4459 /14.11.2024
REFERAT  DE APROBARE 
la proiectul de hotărâre privind stabilirea și indexarea impozitelor și taxelor locale,

 precum și a taxelor speciale, pentru anul 2025
         In conformitate cu principiul autonomiei locale, care corespunde Cartei europene a autonomiei locale adoptata la Strasbourg la 15 octombrie 1985, ratificată de Romania prin Legea nr. 199/1997, indexarea și stabilirea impozitelor și taxelor locale, precum și a taxelor speciale, pentru anul 2025 are la baza prevederile legale actuale, reprezentate de Legea nr. 227/2015 privind Codul fiscal, cu modificările și completările ulterioare.

În baza prevederilor art. 491, alin.(1), alin.(2), alin(3) din Legea nr. 227/2015 privind Codul fiscal, cu modificările și completările ulterioare și ținând cont de Jurnalul Oficial al Uniunii Europene din ziua de 1 octombrie 2024 prin care este publicată rata de schimb a monedei euro de 4,9753 lei, vă propun ca impozitele și taxele  locale, precum și taxele speciale, pentru anul 2025 să fie indexate și stabilite, conform prevederilor legale.

Având în vedere cele menţionate mai sus, compartimentul Impozite și taxe  va propune spre analiza un raport de fundamentare privind stabilirea și indexarea impozitelor și taxelor locale, precum și a taxelor speciale, pentru anul 2025.

Propun  Consiliului Local aprobarea proiectului de hotărâre privind stabilirea și indexarea impozitelor și taxelor locale, precum și a taxelor speciale, pentru anul 2025, în forma prezentată.

